Държавен вестник, бр. 55, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  55
ISO 4259:2006 „Нефтопродукти. Определяне и 
прилагане на данните за прецизност относно 
методите за изпитване“, като при определяне на 
съответните минимални стойности е отчетена 
минималната поправка от 2R (различна и по-
висока от 0), където R е възпроизводимостта 
на резултатите от изпитването. Резултатите от 
отделните изпитвания следва да бъдат интер­
претирани на базата на съответните критерии, 
определени в БДС EN ISO 4259:2006.
Допустимото превишение на налягането на 
парите при междинно съдържание на биоета­
нол между стойностите, посочени в таблицата, 
се определя чрез линейна интерполация между 
съдържанието на биоетанол непосредствено 
над и под междинната стойност.“
5. В приложение № 2 към чл. 6, т. 2 бележка 
(8) се изменя така: 
„(8) Методите за изпитване са определени 
в БДС EN 590:2009. Може да бъдат използва­
ни други методи за изпитване вместо тези, 
посочени в БДС EN 590:2009, ако може да се 
докаже, че дават най-малко същата точност и 
най-малко същото ниво на прецизност, както 
методите, които заменят.“ 
За министър-председател: 
Цветан Цветанов
Главен секретар на Министерския съвет: 
Росен Желязков
6830
ПОСТАНОВЛЕНИЕ № 151 
ОТ 16 ЮЛИ 2012 Г. 
за приемане на Устройствен правилник на 
Държавен фонд „Земеделие“
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен 
правилник на Държавен фонд „Земеделие“.
Министър-председател:
Бойко Борисов
Главен секретар на Министерския съвет:
Росен Желязков
УСТРОЙСТВЕН ПРАВИЛНИК
на Държавен фонд „Земеделие“
Г л а в а  п ъ р в а 
ОБЩИ ПОЛОЖЕНИЯ
Чл. 1. С правилника се уреждат структурата 
и организацията на работа на Държавен фонд 
„Земеделие“, наричан по-нататък „фонда“, 
както и функциите на неговите организаци­
онни структури.
Чл. 2. (1) Фондът е юридическо лице със 
седалище София. Фондът е държавно учрежде­
ние, което работи по извънбюджетна сметка.
(2) Фондът:
1. изпълнява функциите на Разплащател­
на агенция от датата на издаване на акта за 
акредитация;
2. предоставя целеви кредити и прилага 
държавните помощи в областта на земеделието 
със средства от държавния бюджет;
3. изпълнява функциите на агенция 
„САПАРД“ съгласно Многогодишното финан­
сово споразумение;
4. изпълнява функциите на Сертифициращ 
орган по Оперативната програма за развитие 
на сектор „Рибарство“;
5. изпълнява функциите по Регламент (ЕО) 
№ 485/2008 на Съвета относно проверките от 
страна на държавите членки на транзакции, 
съставляващи част от системата за финанси­
ране на Европейския фонд за гарантиране на 
земеделието (ЕФГЗ).
Чл. 3. Дейността на фонда се осъществява 
въз основа на принципите на законност, про­
зрачно и ефективно управление, достъпност, 
отговорност и координация.
Г л а в а  в т о р а
УПРАВЛЕНИЕ
Раздел I 
Общи разпоредби
Чл. 4. Органи на управление на фонда са:
1. управителният съвет;
2. изпълнителният директор.
Раздел II
Управителен съвет
Чл. 5. (1) Управителният съвет на фонда 
се състои от 11 членове.
(2) Министърът на земеделието и храните 
е член по право и председател на управител­
ния съвет.
(3) Изпълнителният директор на фонда е 
член по право на управителния съвет.
(4) Четирима от членовете на управителния 
съвет се определят от министъра на земеде­
лието и храните. Министърът на финансите, 
министърът на икономиката, енергетиката 
и туризма, министърът на околната среда и 
водите, министърът на труда и социалната 
политика и министърът на регионалното 
развитие и благоустройството определят по 
един заместник-министър за член на упра­
вителния съвет.
(5) Членовете на управителния съвет имат 
равни права и задължения и носят отговорност 
за управлението на фонда.
Чл. 6. (1) Управителният съвет определя 
основните насоки и осъществява общо ръ­
ководство и контрол на дейността на фонда 
съгласно приложимото национално законода­
телство и правото на Европейския съюз (ЕС).
(2) Управителният съвет: